
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 15
                                                           din 29 ianuarie 2019
privind îndreptarea erorii materiale din cuprinsul art. 3 al Hotărârii Consiliului Local Sighişoara nr. 289/20.12.2018 privind repartizarea în regim de închiriere a unor apartamente din blocurile construite prin Agenția Națională pentru Locuințe
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 571/11.01.2019, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Hotărârea Consiliului Local Sighişoara nr. 289/20.12.2018 privind repartizarea în regim de închiriere a unor apartamente din blocurile construite prin Agenția Națională pentru Locuințe;

Având în vedere adresa S.C. Apă Termic Transport S.A. cu nr. 1.614/01.08.2018, înregistrată la Municipiul Sighişoara cu nr. 22.738/06.08.2018, cu referire la locuinţele libere, aflate în administrarea acestei societăţi şi care pot fi repartizate în regim de închiriere solicitanţilor locuinţelor A.N.L., între care se regăsește și apartamentul nr. 16, situat în Municipiul Sighișoara, str. Panseluțelor nr. 12;

Având în vedere procesul - verbal cu nr. 34.433/06.12.2018 al Comisiei sociale de analiză pentru repartizarea locuinţelor pentru tineri, destinate închirierii, construite prin Agenţia Naţională pentru Locuinţe, din care reiese repartizarea conform Listei de prioritate pentru acordarea locuințelor A.N.L., aprobată prin Hotărârea Consiliului Local Sighișoara nr. 17/25.01.2018, listă modificată prin Hotărârea Consiliului Local Sighișoara nr. 106/26.04.2018 și prin Hotărârea Consiliului Local Sighișoara nr. 254/29.11.2018, a unui apartament din blocurile construite prin Agenția Națională pentru Locuințe, respectiv a apartamentului nr. 16 situat în Municipiul Sighișoara, strada Panseluțelor, repartizat familiei Torók Sandor - Csaba;

Dat fiind faptul că, în procesul - verbal cu nr. 34.433/06.12.2018 al Comisiei sociale de analiză pentru repartizarea locuinţelor pentru tineri, destinate închirierii, construite prin Agenţia Naţională pentru Locuinţe, s-a menționat eronat că se repartizează familiei Torók Sandor - Csaba apartamentul nr. 16, situat în Municipiul Sighișoara, str. Panseluțelor nr. 14, în loc de apartamentul nr. 16, situat în Municipiul Sighișoara, str. Panseluțelor nr. 12, cum este corect indicat acest apartament ca fiind disponibil, potrivit adresei S.C. Apă Termic Transport S.A. cu nr. 1.614/01.08.2018, înregistrată la Municipiul Sighişoara cu nr. 22.738/06.08.2018;
Dat fiind faptul că, potrivit prevederilor art. 3 din Hotărârea Consiliului Local Sighişoara nr. 289/20.12.2018 privind repartizarea în regim de închiriere a unor apartamente din blocurile construite prin Agenția Națională pentru Locuințe, respectiv a Listei de prioritate pentru acordarea locuinţelor A.N.L., familiei Torók Sandor - Csaba i-a fost repartizat apartamentul nr. 16, situat în Municipiul Sighișoara, str. Panseluțelor nr. 14, așa cum în mod eronat s-a consemnat în procesul - verbal menționat mai sus;

Constatând astfel, și eroarea materială din cuprinsul art. 3 al Hotărârii Consiliului Local Sighişoara nr. 289/20.12.2018 privind repartizarea în regim de închiriere a unor apartamente din blocurile construite prin Agenția Națională pentru Locuințe; 

Având în vedere prevederile Legii nr. 152/1998 privind înfiinţarea Agenţiei Naţionale pentru Locuinţe, republicată, cu modificările şi completările ulterioare;
Având în vedere prevederile Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, aprobate prin Hotărârea Guvernului nr. 962/2001, cu modificările şi completările ulterioare;

Având în vedere prevederile Legii nr. 114/1996, Legea locuinţei, republicată, cu modificările şi completările ulterioare;
Având în vedere prevederile Hotărârii Guvernului nr. 1275/2000 privind aprobarea Normelor metodologice pentru punerea în aplicare a prevederilor Legii nr. 114/1996, Legea locuinţei, cu modificările şi completările ulterioare; 
Având în vedere prevederile Regulamentului privind cadrul, modalitatea și criteriile de analiză și soluționare a cererilor de atribuire a locuințelor pentru tineri construite prin Agenția Națională pentru Locuințe, administrarea, exploatarea și închirierea acestora în Municipiul Sighișoara, aprobat prin Hotărârea Consiliului Local Sighișoara nr. 97/28.11.2016; 

Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 575/11.01.2019, cu propunerea de îndreptare a erorii materiale din cuprinsul art. 3 al Hotărârii Consiliului Local Sighişoara nr. 289/20.12.2018 privind repartizarea în regim de închiriere a unor apartamente din blocurile construite prin Agenția Națională pentru Locuințe, îndeplinindu-se prevederile legale în acest sens;
          Având în vedere avizele favorabile ale tuturor comisiilor pe domenii de specialitate;
În temeiul art. 36 alin. (2) lit. ,,c”, alin. (5) lit. ,,b”, alin. (6) lit. ,,a” pct. 17 şi alin. (9), art. 45 alin. (3), art. 115 alin. (1) lit. ,,b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,

    H O T Ă R Ă Ş T E:
Art. I. Se aprobă îndreptarea erorii materiale din cuprinsul art. 3 al Hotărârii Consiliului Local Sighișoara nr. 289/20.12.2018, în sensul corectării adresei imobilului repartizat astfel:

         ”Art. 3. Se aprobă repartizarea în regim de închiriere a apartamentului nr. 16, situat în Municipiul Sighișoara, str. Panseluțelor nr. 12, compus din 2 (două) camere și dependințe, familiei Torók Sandor - Csaba.”  

Art. II. Cu data adoptării prezentei hotărâri, orice alte dispoziții contrare, incidente în speță, își încetează valabilitatea. 

Art. III. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, personalul Compartimentului Spaţiu Locativ din cadrul aparatului de specialitate al Primarului Municipiului Sighișoara şi S.C. Apă Termic Transport S.A.

Art. IV. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

       Șoneriu Mihai - Marcel        

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Arhitectul Șef;

  1 ex. Direcția Administrarea Patrimoniului;

  2 ex. Compartimentul Spaţiu locativ;
  2 ex. S.C. Apă Termic Transport S.A.
12 ex.
B.A. 

